《愛上一個不回家的人》對林憶蓮有好重要嘅意義，因為呢隻係林憶蓮第一隻成名嘅國語歌，仲係90年代ktv嘅熱門點唱金曲。喺呢隻歌成型之前，飛碟唱片就決定以闡述都會女性嘅愛情做《愛上一個不回家的人》專輯嘅方向，而錄完大部分新寫落嚟嘅歌後，製作團隊就發覺仲差一隻主打歌未喺專輯度出現。